Publication: Magyar Közlöny
Issue: MK-2001-69 (Year: 2001, Number: 69)
Era: 1990-2004
Section: A gazdasági társaságokról szóló 1997. évi CXLIV. törvény (a továbbiakban: Gt.) mind a gazdasági társaságokra
Paragraph Index: 971

(4) bekezdése]. Az egyszemélyes korlátolt felelősségű társaságokról szóló 171. § pedig az említett szabály megismétlésén túlmenően úgy rendelkezik, hogy az egyedüli tagként szereplő természetes személy jogosult a társaság ügyeinek 2001/69. szám intézésére és képviseletére is, ha az alapító okirat ezt kimondja. A Kszt. 2. §-a szerint a jogi személyek felsorolt fajtái közhasznú szervezetté minősíthetők. Ezek közé a felsorolásban szereplő jogi személyek közé tartoznak a közhasznú társaságok is. A Ptk. közhasznú társaságokra vonatkozó szabályai módosításának kimondása nélkül a Kszt. a közhasznú szervezetté minősítéshez olyan feltételeket is meghatároz, amelyeket a Ptk. a közhasznú társasággá válás követelményei között nem mondott ki. A többletkövetelmények között írja elő a Kszt. 7. § (1) bekezdésének

Source: https://magyarkozlony.hu/hivatalos-lapok/5c0f769c3250a2153e3b0ad28f22fd556ed4fd10/dokumentumok/01641d6e19a353290183f29df72bf83bd77e2523/letoltes